Azizija (Brčko)
<s>Azizija je džamija u Brezovu Polju, općina Brčko, Bosna i Hercegovina.</s><s>Zajedno sa haremom proglašena je za nacionalni spomenik Bosne i Hercegovine.</s>

<s>Lokacija 
Azizija džamija smještena je oko 14 km istočno od  središta Brčkog, na putu Brčko – Bijeljina, u naselju Brezovo Polje, u Savskoj ulici.</s>

<s>Historija 
Krajem 1862. godine počelo je organizirano iseljavanje muslimana iz Srbije.</s><s>Veliki broj izbjeglica dolazi u Bosnu, najvećim dijelom uz južnu obalu Save (Brčko, Bijeljina, Bosanski Brod, Bosanska Kostajnica, itd.).</s><s>Izgrađena su i dva nova naselja na Savi, Gornja i Donja Azizija (po sultanu Abdul Azizu), danas Bosanski Šamac i Orašje.</s>

<s>Azizija podignuta je 1862. godine sredstvima iz carskog trezora.</s><s>Naziv nosi prema tadašnjem vladaru, sultanu  Abd - ul Azizu.</s><s>U njegovo doba, iz državne blagajne građene su tri džamije (Azizija u Brezovom Polju – 1862. godine , Azizija u Orašju – 1863. godine, Azizija u Bosanskoj Kostajnici – 1862. odine.</s><s>U nekim naseljima nove džamije grade izbjeglice vlastitim sredstvima.</s><s>U oktobru 1943. godine bila je gotovo uništena, a srušena je u toku rata od strane bosanskorspskih snaga 21.05.1993. godine.</s><s>Vlada Brčko Distrikta je u obnovu, koja je završena 2016. godine, uložila 1.650.000 KM, dok su džematlije i drugi donatori prikupili oko 300.000 KM.</s><s>Obnovljena je u svom autentičnom izgledu.</s>

<s>Opis 
Azizija džamija je jedina džamija u BiH izgrađena u baroknom stilu, sa besprijekornom simetrijom.</s><s>Na  izgled džamije nije utjecao isključivo turski barok (u Osmanlijskom carstvu barokni period traje od 1757. do 1808. godine), već i zakašnjeli utjecaji baroka iz Austrije i Mađarske.</s>

<s>Nad centralnim dijelom je kupola, koja leži na osmougaonom tamburu, sa natkrivenim sofama i kamenom munarom.</s><s>Dimenzije su 14,50 m x 18,50 m. Na tamburu je osam prozora.</s><s>Visina džamije, mjerena od poda džamije do vrha tjemena kupole iznosi 17 m.</s>

<s>Harem džamije 
Uz Aziziju džamiju nalazi se mezarje sa većim brojem nišana koji datiraju počev od kraja XIX stoljeća.</s><s>Među njima se svojom veličinom i obradom ističe  nišan Mustaf-age Hadžegrića, prognanika iz Šapca, datiran 26.septembra 1902. godine.</s>

<s>Literatura 
 Mustafa Imamović, Historija Bošnjaka, izdanje Bošnjačka zajednica kulture, Izdavačko preduzeće «Preporod», Sarajevo, 1997, str. 330.</s><s>Mehmed Mujezinović, Islamska epigrafika Bosne i Hercegovine, Knjiga II, 3. izdanje, Biblioteka Kulturno naslijeđe, Sarajevo Publishing, 1998, str. 164.</s><s>Mehmed Mujezinović, "Kulturno naslijeđe", Sarajevo – Publishing, 3. Izdanje strana 300, 1998. - Islamska epigrafika Bosne i Hercegovine, knjiga 3
 Madžida Bećirbegović, Džamije sa drvenom munarom u Bosni i Hercegovini, Sarajevo Publishing, 1999, str. 39, 52.</s>

<s>Reference</s>

<s>Vanjski linkovi</s>

<s>Islamske zajednice u Bosni i Hercegovini
 komisije nacionalnih spomenika Bosne i Hercegovine</s>

<s>Džamije u Brčkom
Nacionalni spomenici u Brčkom</s>

